《蟾宫曲·四景闺词·其一》
明代·冯惟敏

正青春人在天涯，添一度年华，少一度年华。
近黄昏数尽归鸦，开一扇窗纱，掩一扇窗纱。
雨丝丝，风翦翦，聚一堆落花，散一堆落花。
闷无聊，愁无奈，唱一曲琵琶，拨一曲琵琶。
业身躯无处安插，叫一句冤家，骂一句冤家。

作者简介：（1511—1590）明山东临朐人，字汝行，号海浮。冯惟重弟。嘉靖十六年举人。官保定通判。能诗文，尤工乐府。所著杂剧《梁状元不伏老》盛行于时。有《山堂词稿》、《击节余音》。